
Αριθ. Η. 77 (1) 

Ορισμός εκτάκτων ιδιωτών-χειριστριών συνεργατών που θα χρησιμο¬ 
ποιηθούν για την μηχανογραφική επεξεργασία (διάτρηση) των στοι¬ 
χείων του Εξωτερικού Εμπορίου, της Απογραφής Καταστημάτων 
έτους 1988 και της Ειδικής Έρευνας για την Δοκιμή των Μεθόδων 


και Προτύπων της Γενικής Απογραφής Πληθυσμού - Οικοτεχνίας - 
Οικοδομών - Κατοικιών, Γεωργίας και Κτηνοτροφίας έτους 1991. 

Ο ΥΠΟΥΡΓΟΣ 

- ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» του Π.Δ. 
1Τ 43/80 «περί οργανισμού της ΕΣΥΕ» και του Π.Δ. 224/86 «σύ¬ 
σταση Γενικής Γραμματείας ΕΣΥΕ», σε συνδυασμό με το Π.Δ. 545/88 
«Οργανισμός ΥΠΕΘΟ» και το άρθρο 23 του Ν. 1735/87. 

β) Του άρθρου 35, παρ. 5 του Ν. 992/1979 «περί οργανώσεως των 
διοικητικών υπηρεσιών κ.λπ.». 

γ) Του Ν. 1558/85 «Κυβέρνηση και Κυβερνητικά Όργανα». 

2. Την 497/ΔΙΟΠΕ/7/4.1.90 απόφαση του Αναπληρωτή Υπουρ¬ 
γού Εθνικής Οικονομίας με θέμα «μεταβίβαση δικαιώματος υπογραφής 
στους Γ ενικούς Γ ραμματείς ΥΠΕΘΟ* ΔΟΣ και ΕΣΥΕ. 

3. Την 24539/Η.805/28.Τ2.89 απόφαση του Αναπληρωτή 
Υπουργού Εθνικής Οικονομίας με θέμα «έγκριση χρησιμοποίησης εκτά¬ 
κτων ιδιωτών χειριστριών - συνεργατών για την μηχανογραφική επε¬ 
ξεργασία (διάτρηση) των στοιχείων των παραπάνω στατιστικών ερευ¬ 
νών. 

4. Την αριθ. 1575/Η.55/4.1.90 απόφασης του Αναπληρωτή 
Υπουργού Εθν. Οικονομίας, που τροποποιεί την 24539/Η.805/ 
28.12.89 απόφασή του. 

5. Την Η.72/2470/1.2.90 κοινή υπουργική απόφαση με θέμα «κα¬ 
θορισμός αμοιβής των εκτάκτων ιδιωτών χειριστριών - συνεργατών που 
θα χρησιμοποιηθούν για τη μηχανογραφική επεξεργασία (διάτρηση) 
των παραπάνω στατιστικών ερευνών. 

6. Σχετική εισήγηση της Δ/νσης Εξωτερικού Εμπορίου. 

7. Το γεγονός ότι οι συνεργάτες: > 

-Καλαματιανού Ελένη 
-Σκορδάκη Σταυρούλα 
-Νικολάου Σοφία 

-Περράκη Βασιλική 

που περιλαμβάνονται σε προηγούμενες αποφάσεις μας απεχώρησαν 
για διάφορους λόγους η κάθε μία. 

8. Την υπ’ αρ. Υ 1201-/90 απόφαση του Πρωθυπουργού όπως συ¬ 
μπληρώθηκε με την Υ 1250/91, αποφασίζουμε: 

1. Ορίζουμε τους: 

-Κόμη Αργυρώ 
-Μεσίρη Ιωάννη 
-Αποστόλου Αλεξάνδρα 
-Πλατάκη Αικατερίνη 

σε αντικατάσταση των Καλαματιανού Ελένη, Σκορδάκη Σταυρούλα, 
Νικολάου Σοφία, Περράκη Βασιλική, για να εργαστούν ως χειριστές συ¬ 
νεργάτες για το χρονικό διάστημα από 1.2.91 έως31.12.91 στη μετα¬ 
φορά των στοιχείων του Εξωτερικού Εμπορίου, της Απογραφής Κατα¬ 
στημάτων έτους 1988 και της Ειδικής Έρευνας για τη Δοκιμή των Με¬ 
θόδων και Προτύπων της Γενικής Απογραφής Πληθυσμού - Οικοτε¬ 
χνίας - Οικοδομών - Κατοικιών, Γ εωργίας και Κτηνοτροφίας έτους 1991. 

2. Η εργασία των εκτάκτων ιδιωτών χειριστών - συνεργατών, που 

συνίσταται ατη μηχανογραφική επεξεργασία των στοιχείων των παρα¬ 
πάνω στατιστικών ερευνών, θα γίνεται υπό την επίβλεψη και ευθύνη αρ¬ 
μοδίων υπαλλήλων του ΚΕΠΥΟ και της Γ.Γ.ΕΣΥΕ. 

3. Οι παραπάνω για τη διεκπεραίωση των εν λόγω εργασιών θα στε¬ 
γάζονται στο κτίριο του ΚΕΠΥΟ και της Γ.Γ.ΕΣΥΕ. 

4. Το ΚΕΠΥΟ και τη Γ.Γ.ΕΣΥΕ θα συντάσσει ονομαστικές κατα¬ 
στάσεις, στις οποίες θα αναφέρεται ο αριθμός των δακτυλισμών και το 
ποσό της αποζημίωσης κάθε δικαιούχου. 

5. Οι καταστάσεις αυτές θα ελέγχονται, θα βεβαιώνονταικαι θα υπο¬ 
γράφονται από τον προϊστάμενο της Δ/νσης Πληροφορικής της Γ.Γ.Ε¬ 
ΣΥΕ. 

6. Πέρα από τις αποζημιώσεις που προβλέπονται στην κοινή Υπουρ¬ 
γική απόφαση, η Γ.Γ.ΕΣΥΕ ουδεμία άλλη υποχρέωση αναλαμβά¬ 
νει. 

Η απόφαση αυτή να δημοσιευτεί στην Εφημερίδα της Κυβερνήσεως. 

. Αθήνα. 1 Φεβρουάριου 1991 
Με εντολή Υπουργού 
Ο Γενικός Γραμματέας 
Μ. ΚΟΝΤΟΓΙΥΡΑΚΗΣ 

- +- 

Αριθ. Γία/440 (2) 

Καθορισμός λεπτομερειών της διαδικασίας χορήγησης των Επιδομά¬ 
των και της ισόβιας σύνταξης στην πολύτεκνη μητέρα, που προβλέ- 
πονται από τις διατάξεις του άρθρου 63 του Ν. 1892/1990 «για τον 
εκσυγχρονισμό και την ανάπτυξη και άλλες διατάξεις», 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Τις διατάξεις της παραγράφου 7 του άρθρου 63 του Ν. 1892/ 
1990 «για τον εκσυγχρονισμό και την ανάπτυξη και άλλες διατάξεις». 

β) Τις διατάξεις του Ν. 1558/85 (Α.137) «Κυβέρνηση και Κυβερ¬ 
νητικά Όργανα». 

γ) Την αριθ. Υ.1140/1051173/1390/90 (ΦΕΚ 420/Β'/90) 
κοινή απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυπουργούς 
Οικονομικών». 

δ) Την υπ’ αρ. Υ 1201/90 απόφαση του Πρωθυπουργού όπως συ¬ 
μπληρώθηκε με την Υ 1250/91 «Περί καθορισμού αρμοδιοτήτων 
Αναπλ. Υπ. Εθν. Οικονομίας, αποφασίζουμε: 

Καθορίζουμε τις λεπτομέρειες της διαδικασίας και τα όργανα απονο¬ 
μής των Επιδομάτων και της ισόβιας σύνταξης στην πολύτεκνη μητέρα, 
που προβλέπονται από τις διατάξεις του άρθρου 63 του Ν. 1892/ 
1990, ως εξής: 

Άρθρο 1 

Αρμόδιος φορέας. 

1. Αρμόδιος φορέας για την εφαρμογή των διατάξεων του άρθρου 63 
του Ν. 1892/90 ορίζεται ο Οργανισμός Γεωργικών Ασφαλίσεων 
(ΟΓΑ), που ενεργεί ως εντολοδόχος του Υπουργείου Υγείας. Πρόνοιας 
και Κοινωνικών Ασφαλίσεων. 

2. Για την άσκηση της αρμοδιότητας που αναφέρεται στην παρά¬ 
γραφο 1 του παρόντος άρθρου έχουν εφαρμογή οι διατάξεις της αποφά- 
σεως αυτής και, συμπληρωματικώς. για όσα θέματα δεν ρυθμίζονται 
απ’ αυτή, οι διατάξεις που ισχύουν κάθε φορά για τον Οργανισμό Γεωρ- 
γικών Ασφαλίσεων (ΟΓΑ). 

Για την αντιμετώπιση των δαπανών που προκαλούνται από την 
εφαρμογή του προγράμματος αυτού και των εξόδων διοικήσεως που θα 
προκύπτουν από την υλοποίηση αυτού, τα οποία θα καθορίζονται κάθε 
φορά με κοινή απόφαση των Υπουργών Οικονομικών και Υγείας. Πρό¬ 
νοιας και Κοιν. Ασφαλίσεων, ύστερα από πρόταση του Δ.Σ. του Ο.Γ.Α.. 
επιχορηγείται ο ΟΓΑ από τον Κρατικό Προϋπολογισμό, με την εγ¬ 
γραφή σ’ αυτόν σχετικής πίστωσης. 

Το ποσό της επιχορήγησης κατατίθεται σε ειδικό λογαριασμό που 
αποτελεί ανεξάρτητο τμήμα του προϋπολογισμού του ΟΓΑ. η διαχεί¬ 
ριση του οποίου ενεργείται σύμφωνα με την νομοθεσία που διέπει κάθε 
φορά τον ΟΓΑ: 

Οι διατάξεις του άρθρου 20 του Ν. 4169/1961 «περί Γεωργικών 
Ασφαλίσεων», όπως ισχύουν κάθε φορά, εφαρμόζονται ανάλογα και για 
τις περιοχές του άρθρου 63 Ν. 1892/90. εκτός εκείνων που αφορούν 
στο φόρο εισοδήματος, στα τέλη χαρτοσήμου και σε'απαλλαγές φόρων 
υπέρ τρίτων. 


Άρθρο 2 
Δικαιούχοι. 


1. Δικαιούχοι των επιδομάτων και της ισόβιας σύνταξης που προβλέ- 
πονται από το άρθρο 63 του Ν. 1892/90 είναι: 

α) Του επιδόματος της παρ. 1 και 2 η μητέρα που έχει ή αποκτά 
τρίτο παιδί υπό την προϋπόθεση όμως, ότι για την λήψη του επιδόματος 
πρέπει όλα τα παιδιά να έχουν ή να αποκτήσουν την Ελληνική υπηκοό¬ 
τητα. 

Σε περίπτωση τέκνου που αποκτήθηκε χωρίς νόμιμο γάμο, η μητέρα 
του να έχει την Ελληνική υπηκοότητα ή να είναι Ελληνίδα το γένος. 

β) Του επιδόματος της παρ. 3 η μητέρα που κατά την έννοια του Ν. 
1910/44. όπως τροποποιήθηκε, θεωρείται πολύτεκνη εφόσον έχει παι¬ 
διά ηλικίας μέχρι 25 ετών. 

γ) Της ισόβιας σύνταξης της παρ. 4 η μητέρα μετά τη διακοπή κατα¬ 
βολής του επιδόματος της παρ. 3 του άρθρου 63 του Ν. 1892/90. ως 
και η μητέρα εκείνη της οποίας τα παιδιά είναι άνω των 25 ετών, ή έγ¬ 
γαμα. η ίδια δε έχει τις προϋποθέσεις σύμφωνα με τις διατάξεις του Ν. 
860/79 να διατηρήσει ισόβια την πολυτεκνική ιδιότητα. 

δ) Τα επιδόματα των παρ. 1, 2 και 3 και η ισόβια σύνταξη της παρ. 4 
του άρθρου 63 του Ν. 1892/1990 καταβάλλονται στη μητέρα ανεξάρ¬ 
τητα από κάθε άλλο επίδομα, μισθό, σύνταξη, αμοιβή, αποζημίωση 
κ.λπ. 

ε) Στην περίπτωση της διάταξης της παρ. 6 εκείνος που αποδεικνύε- 
ται ότι έχει την κύρια ή αποκλειστική ευθύνη διατροφής των παιδιών 
κατά τα άρθρα 1513 και επόμενα του Αστ. Κώδικα. 


2. Οι κατά τις περιπτώσεις α’ και β’ της ανωτέρω παραγράφου 1 δι¬ 
καιούχοι καθώς και τα παιδιά, για τα οποία χορηγείται το επίδομα θα 
πρέπει να διαμένουν νόμιμα και μόνιμα στην Ελλάδα. 

Η δικαιούχος της ισόβιας σύνταξης θα πρέπει να μένει νόμιμα και μό¬ 
νιμα στην Ελλάδα. 

3. Σε περίπτωση διαζυγίου ή ακυρώσεως του γάμου τα επιδόματα 
των παρ. 1. 2 και 3 του άρθρου 63 του Ν. 1892/90 καταβάλλονται σ’ 
αυτόν στον οποίο του ανατίθεται με δικαστική απόφαση ή άσκηση της 
γονικής μέριμνας, κατά τις διατάξεις του άρθρου 1513 και επόμενα του 
Α.Κ. 


Άρθρο 3 


Όργανα αναγνώρισης δικαιώματος. 


Αρμόδιο όργανο για την αναγνώριση του δικαιώματος στις παροχές 
που θεσπίζονται με τις διατάξεις του άρθρου 63 του Ν. 1892/1990, 
τον προσδιορισμό του ποσού αυτών και του χρόνου έναρξης και λήξης 
του δικαιώματος καθώς και την ανάκληση, την αναστολή και την επα- 
ναχορήγηση της παροχής, ορίζεται ο Προϊστάμενος του Κλάδου Οικο¬ 
γενειακών Επιδομάτων του ΟΓΑ ή ο νόμιμος αναπληρωτής αυτού. 


Άρθρο 4 

Βοηθητικά Όργανα. 

Αρμόδια Όργανα, σε κάθε Δήμο και Κοινότητα για τη διεξαγωγή 
των προπαρασκευαστικών και λοιπών εργασιών, που αφορούν στη χο¬ 
ρήγηση των παροχών που προβλέπονται από τις διατάξεις του άρθρου 
63 του Ν. 1892/19.90. είναι οι κατά τη σχετική Νομοθεσία του ΟΓΆ, 
όπως κάθε φορά ισχύει. Ανταποκριτές του Οργανισμού αυτού. 


Άρθρο 5 
Αίτηση. 

1. Για την αναγνώριση του δικαιώματος καταβολής των επιδομά¬ 
των και της ισόβιας σύνταξης υποβάλλεται αίτηση-δήλωση, σε ειδικό 
έντυπο του ΟΓΑ. το περιεχόμενο της οποίας προσδιορίζεται στο επόμενο 
άρθρο. 

2. Η αίτηση-δήλωση υποβάλλεται από τη δικαιούχο μητέρα των 
παιδιών. Στην περίπτωση οριστικής διακοπής της συγκατοίκησης των 
παιδιών με τη μητέρα λόγω υπαίτιας εγκατάλειψής τους από αυτήν, θα¬ 
νάτου. αφάνειας. δικαστικής αντίληψης, νόμιμης ή δικαστικής απαγό¬ 
ρευσης της μητέρας, η αίτηση υποβάλλεται από αυτόν που έχει την απο¬ 
κλειστική ή κύρια ευθύνη διατροφής των παιδιών. 

3. Η αίτηση-δήλωση παραδίδεται στον Ανταποκριτή ΟΓΑ στο Δήμο 
ή την Κοινότητα του τόπου κατοικίας του αιτούντος προσώπου και κα- 
ταχωρείται στο ειδικό πρωτόκολλο ΟΓΑ που τηρούν οι Ανταποκριτές. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Σε περίπτωση αγράμματου ή αδυναμίας υπογραφής η αίτησηδή- 
λωση υπογράφεται από δυο μάρτυρες ενώπιον του Ανταποκριτή του 
ΟΓΑ. 

Άρθρο 6 

Περιεχόμενο της αίτησης-δήλωσης. 

1. Στην αίτηση-δήλωση, για την οποία το προηγούμενο άρθρο, πρέ¬ 
πει να αναγράφονται: 

α) Τα πλήρη στοιχεία ταυτότητας των γονέων και των παιδιών, κα¬ 
θώς και ο τόπος της νόμιμης κατοικίας τους. 

β) Η υπηκοότητα του πατέρα και της μητέρας. 

Σε περίπτωση αλλοδαπής υπηκοότητας θα αναγράφεται αν πρόκει¬ 
ται για Έλληνες το γένος. 

γ) Ο αριθμός του δελτίου της αστυνομικής ταυτότητας αμφοτέρων 
των γονέων. Αν δεν υπάρχει Αστυνομική Ταυτότητα, αναγράφεται ο 
αριθμός διαβατηρίου ή υπηρεσιακής ταυτότητας ή δελτίου κέντρου αλ¬ 
λοδαπών. 

δ) Σε περίπτωση που η αίτηση υποβάλλεται από το πρόσωπο που έχει 
την κύρια και αποκλειστική ευθύνη διατροφής των παιδιών ως δικαιού¬ 
χος του επιδόματος, τα στοιχεία των προηγουμένων εδαφίων α’-γ' ανα- 
φέρονται στο πρόσωπο αυτό. . . 

Άρθρο 7 
, Δικαιολογητικά. 

Μαζί με την αίτηση-δήλωση, πρέπει να υποβάλλονται τα παρακάτω 
δικαιολογητικά: 

α) Πιστοποιητικά ή απόσπασμα δημοτολογίων για την οικογενειακή 
κατάσταση, που εκδίδεται από το Δήμαρχο ή τον Πρόεδρο της Κοινότη¬ 
τας, στα δημοτολόγια της οποίας είναι εγγεγραμμένη η οικογένεια, από 
το οποίο προκύπτουν τα πλήρη στοιχεία ταυτότητας των γονέων και 
των τέκνων, αν βρίσκονται στη ζωή, και αν τα παιδιά είναι άγαμα, για 
τις περιπτώσεις του επιδόματος και της ισόβιας σύνταξης των παρ. 3 
και 4, αντίστοιχα, του άρθρου 63 του Ν. 1892/90, και πιστοποιητικό 
περί της πολυτεκνικής τους ιδιότητος από την Λνωτάτη Συνομοσπονδία 
Πολυτέκνων Ελλάδος, δια μέσου των οικείων Συλλόγων Πολυτέκνων 
που είναι γραμμένος, σύμφωνα με το άρθρο 2 του Ν. Ϊ910/1944, του 
πιστοποιητικού χορηγουμένου ατελώς. 

β) Εάν συντρέχει περίπτωση από αυτές που αναφέρονται στην παρ. 6 
του άρθρου 63 του Ν. 1892/90, υποβάλλεται, ανάλογα, αντίγραφο ή 
απόσπασμα ληξιαρχικής πράξης θανάτου της μητέρας ή αντίγραφο της 
απόφασης του δικαστηρίου περί υπαίτιας εγκατάλειψης των τέκνων, 
καθώς και δικαστική απόφαση ή οποιοδήποτε στοιχείο από το οποίο να 
φαίνεται ποιος έχει αναλάβει την κύρια ή αποκλειστική ευθύνη διατρο¬ 
φής των τέκνων. 

γ) Προκειμένου για οικογένεια Ελλήνων το γένος αλλοδαπής υπηκο¬ 
ότητας τα στοιχεία των προηγουμένων εδαφίων παρέχονται από τις αρ¬ 
χές της Χώρας της οποίας είναι υπήκοοι και αν αυτό είναι δύσκολο τα 
γεγονότα, τα οποία θα βεβαιώνονται από αυτά- αποδεικνύονται από 
άλλα πρόσφορα έγγραφα κατά την κρίση του οργάνου αναγνώρισης του 
δικαιώματος. 

Άρθρο 8 

Αλλαγή προσώπων δικαιούχων. 

Σε περίπτωση μεταβολής του προσώπου του δικαιούχου του επιδό¬ 
ματος που προβλέπεται από τη διάταξη του άρθρου 63 τόυ Ν. 1892/ 
90, ο νέος δικαιούχος υποβάλλει αίτηση για την καταβολή σ’ αυτόν του 
επιδόματος. 

Μαζί με την αίτηση υποβάλλονται και τα δικαιολογητικά εκείνα από 
τα οποία θα αποδεικνύεται η μεταβολή. Για επιδόματα καταβληθέντα 
σε δικαιούχους κατά τον Νόμο προ της έναντι του Ο.Γ.Α. νομιμοποιή- 
σεως άλλων τυχόν δικαιούχων ουδεμία ευθύνη φέρει ο Οργανισμός αυ¬ 
τός των αιτούντων δυναμένων να στραφούν μόνον κατά εκείνου ο οποίος 
τα εισέπραξε. 

Άρθρο 9 
Προδικασία. 

Ο Ανταποκριτής του ΟΓΑ μόλις παραλάβει την αίτηση-δήλωση με 
τα δικαιολογητικά εξετάζει αν αυτά πληρούν τους όρους και τις προϋπο¬ 
θέσεις των προηγουμένων άρθρων και. εφόσον κατά την εκτίμησή του. 


υπάρχουν ελλείψεις καλεί τον αιτούντα να συμπληρώσει τα ελλείποντα 
στοιχεία, μπορεί δε και αυτεπάγγελτα να ζητήσει από τις οικείες δημό¬ 
σιες, δημοτικές, κοινοτικές ή άλλες αρχές, που υποχρεούνται να απα¬ 
ντήσουν κάθε πληροφορία ή στοιχείο απαραίτητο για την συμπλήρωση 
των δικαιολογητικών. 

Μετά τις παραπάνω ενέργειες τα δικαιολογητικά υποβάλλονται στη 
Διοίκηση του ΟΓΑ. 

Άρθρο 10 

Έκδοση πράξης χορήγησης επιδόματος. 

1. Το κατά τις διατάξεις του άρθρου 3 της Απόφασης αυτής αρμόδιο 
όργανο για την αναγνώριση του δικαιώματος τις παροχές που προβλέ- 
πονται από τις διατάξεις του άρθρου 63 του Ν. 1892/1990, εξετάζει 
τις αιτήσεις-δηλώσεις και τα δικαιολογητικά που υποβλήθηκαν και εφό¬ 
σον κρίνει ότι δεν αποδεικνύεται πλήρως η ύπαρξη των νομίμων προϋ¬ 
ποθέσεων, μπορεί να ζητήσει τα δικαιολογητικά που λείπουν ή να ζητή¬ 
σει συμπληρωματικά στοιχεία και πληροφορίες από οιαδήποτε δημόσια, 
δημοτική ή κοινοτική Αρχή ή Ν.Π.Δ.Δ. ή Οργανισμό ή Ίδρυμα, τα 
οποία υποχρεούνται σε άμεση απάντηση. 

2. Το όργανο που έχει την αποφασιστική αρμοδιότητα εκτιμά,τα 
πραγματικά και νόμιμα περιστατικά και δεν δεσμεύεται από οποιοδή- 
ποτε τύπο, μπορεί δε για ανεύρεση της αλήθειας, να λάβει υπόψη το οιο- 
δήποτε έγγραφο χωρίς να δεσμεύεται από τα έγγραφα που έχουν υπο¬ 
βληθεί, πλην εκείνων για την απόδειξη της ηλικίας. 

Δεν δεσμεύεται από ένορκες δηλώσεις, βεβαιώσεις οι οποίες σε ουδε¬ 
μία περίπτωση αποτελούν τυπική απόδειξη. 

3. Εφόσον, κατά την κρίση του αρμόδιου Οργάνου, συντρέχουν όλες 
οι νόμιμες προϋποθέσεις, για την χορήγηση επιδόματος ή ισόβιας σύ¬ 
νταξης, το όργανο αυτό εκδίδει σχετική πράξη, στην οποία απαραίτητα 
να αναγράφονται: 

α) Ο αριθμός της πράξης και η χρονολογία έκδοσής της. 

β) Τα στοιχεία του δικαιούχου της παροχής. 

γ) Το μηνιαίο ποσό του επιδόματος ή της ισόβιας σύνταξης. 

δ) Η ημερομηνία έναρξης καταβολής του επιδόματος ή της σύνταξης. 

4. Η πράξη με την οποία απορρίπτεται η αίτηση για χορήγηση επιδό¬ 
ματος ή ισόβιας σύνταξης, πρέπει να είναι επαρκώς αιτιολογημένη. 

5. Αντίγραφο της πράξης με την οποία απορρίπτεται η αίτηση για 
χορήγηση επιδόματος ή σύνταξης κοινοποιείται στον Ανταποκριτή του 
ΟΓΆ όπου είχε υποβληθεί η αίτηση, ο οποίος και την επιδίδει στον εν¬ 
διαφερόμενό. 

6. Το αρμόδιο για τη χορήγηση επιδόματος ή ισόβιας σύνταξης Όρ¬ 
γανο, μπορεί να τάξει στον ενδιαφερόμενο ορισμένη· προθεσμία για τη 
συμπλήρωση των δικαιολογητικών. 

Σε περίπτωση που παρέλθει άπρακτη η προθεσμία αυτή, το Όργανο 
επιλαμβάνεται της εξέτασης της υπόθεσης με βάση τα δικαιολογητικά 
που υπάρχουν στον οικείο φάκελο. 

Άρθρο 11 
Ένδικα μέσα. 

1. Κατά της πράξης του αρμοδίου για την χορήγηση των παροχών 
του άρθρου 63 του Ν. 1892/1990 οργάνου, επιτρέπεται η άσκηση έν¬ 
στασης από τον ενδιαφερόμενο, ενώπιον Επιτροπής που εδρεύει στον 
ΟΓΑ και η οποία αποτελείται: 

α) Από ανώτατο υπάλληλο του ΟΓΑ, ως Πρόεδρος, που ορίζεται από 
τον Διοικητή του ΟΓΑ με τον αναπληρωτή του. 

β) Από τον Προϊστάμενο της αρμόδιας Δ/νσης Παιδικής Προστασίας 
ή της Δ/νσης Δημόσιας Αντίληψης τόυ Υπουργείου Υγείας, Πρόνοιας 
και Κοιν. Ασφαλίσεων ανάλογα με το αντικείμενο που συζητείται κάθε 
φορά που ορίζονται από τον Υπουργό με τους αναπληρωτές τους. 

γ) Από ένα ανώτατο ή ανώτερο υπάλληλο του ΟΓΑ, που ορίζεται από 
τον Διοικητή του ΟΓΑ με τον αναπληρωτή του, ως μελών. 

Στην Επιτροπή αυτή δεν μπορεί να συμμετέχει το Όργανο που εξέ¬ 
δωσε ή συνέπραξε στην έκδοση της προσβαλλόμενης πράξης. 

2. Η ένσταση ασκείται μέσα σε προθεσμία (2) μηνών από την ημερο¬ 
μηνία της κοινοποιήσεως της προσβαλλόμενης πράξης, παραδίνεται δε 
ή στέλνεται στον Ανταποκριτή του ΟΓΑ όπου υποβλήθηκε η αρχική αί¬ 
τηση για την χορήγηση των παροχών. 

. Ο Ανταποκριτής του ΟΓΑ, αφού παραλάβει την ένσταση, την κατα¬ 
χωρεί αυθημερόν στο Βιβλίο πρωτοκόλλου ΟΓΑ που τηρεί και στη συνέ¬ 
χεια, μέσα σε πέντε (5) ημέρες, τη στέλνει στη Διοίκηση του ΟΓΑ μαζί 
με τυχόν δικαιολογητικά που έχουν υποβληθεί. 

3. Η Επιτροπή της παραγράφου 1, συγκροτείται με απόφαση του 
Διοικητή του ΟΓΑ. Με την ίδια απόφαση ορίζονται εισηγητές και Γραμ- 
ματέας της Επιτροπής από υπαλλήλους του ΟΓ Α. Η αποζημίωση των 
μελών της Επιτροπής των εισηγητών και του γραμματέα καθορίζονται 
σύμφωνα με τις διατάξεις του άρθρου 18 του Ν. 1505/1984. 

Η Επιτροπή αποφασίζει παρόντων του Προέδρου και των μελών 
κατά πλειοψηφία. 

Οι διατάξεις του άρθρου 10 της παρούσης απόφασης εφαρμόζονται 
ανάλογα και από την ανωτέρω Επιτροπή. 

Άρθρο 12 

Έναρξη καταβολής των παροχών. 

1. Το κατά την παράγραφο 1 του άρθρου 63 του Ν. 1892/90 επί¬ 
δομα καταβάλλεται από την 1η του μήνα του επόμενου εκείνου της γέν¬ 
νησης του τρίτου παιδιού ή της αφίξεώς του από το εξωτερικό. 

2. Το κατά τη διάταξη της παραγράφου 2 του άρθρου 63 του Ν. 
1892/90 επίδομα καταβάλλεται από την 1η Ιανουάριου 1991. 

3. Το κατά τη διάταξη της παραγράφου 3 επίδομα καταβάλλεται 
από 1η Ιανουάριου 1991 στην μητέρα που έχει ήδη αποκτήσει την ιδιό¬ 
τητα της πολυτέκνου και από την 1η του επομένου μήνα εκείνου που η 
μητέρα θα αποκτήσει την ιδιότητα της πολυτέκνου. 

4. Η κατά τη διάταξη της παραγράφου 4 ισόβια σύνταξη καταβάλλε¬ 
ται από την 1η Ιανουάριου του επόμενου έτους εκείνου, που διακόπτεται 
η καταβολή του επιδόματος της παραγράφου 3, και από την 1η Ιανουά¬ 
ριου 1991 στην μητέρα εκείνη που διατηρεί ισόβια την πολυτεκνική 
ιδιότητα και δεν δικαιούται το επίδομα της παραγράφου 3. 

5. Με την επιφύλαξη των διατάξεων των προηγουμένων παραγρά¬ 
φων 1-4, δεν καταβάλλεται επίδομα ή σύνταξη αναδρομικά για χρόνο 
μακρότερο του εξαμήνου από το μήνα υποβολής της σχετικής αίτησης. 

Άρθρο 13 

Αύξηση - μείωση του ποσού επιδόματος. 

1. Το ποσό του κατά την παράγραφο 3 του άρθρου 63 του Ν. 
1892/90 επιδόματος, αυξάνεται από την 1η του επόμενου μήνα της 
γέννησης παιδιού. 

2. Το ποσό του κατά την παράγραφο’3 του άρθρου 63 του Ν. 1892/ 
1990 επιδόματος μειώνεται: · 

α) Από την 1η Ιανουάριου του επόμενου έτους, εκείνου που κάθε 
παιδί συμπληρώνει τα 25 χρόνια της ηλικίας του. 

β) Από την 1η του μήνα του επόμενου εκείνου του θανάτου του παι¬ 
διού. 

γ) Από την 1η του μήνα του επόμενου εκείνου του γάμου του παιδιού. 

δ) Από την 1η του μήνα του επόμενου εκείνου που το παιδί χάσει την 
Ελληνική υπηκοότητα ή σε περίπτωση τέκνου ομογενούς την υπηκοό¬ 
τητα του πατέρα εκτός αν το παιδί αποκτά την Ελληνική υπηκοότητα. 

Άρθρο 14 

Διακοπή, καταβολής του επιδόματος. 

1. Το κατά τις διατάξεις των παραγράφων 1 και 2 επίδομα διακό¬ 
πτεται: 

α) Από την 1η του μήνα του επόμενου εκείνου που το παιδί συμπλη¬ 
ρώνει τα (3) χρόνια της ηλικίας του. 

β) Από την 1η του μήνα του επόμενου εκείνου του θανάτου του ή της 
κηρύξεως σε αφάνεια του επιδοτούμενου παιδιού. 

γ) Από την 1η του μήνα του επόμενου εκείνου που το παιδί χάσει την 
Ελληνική υπηκοότητα ή σε περίπτωση τέκνου ομογενούς την υπηκοό¬ 
τητα του πατέρα, εκτός αν το παιδί αποκτά την Ελληνική υπηκοότητα. 

2. Το κατά τις διατάξεις της παραγράφου 3 επίδομα διακόπτεται: 

α) Από την Γη Ιανουάριου του έτους του επόμενου εκείνου που το τε¬ 
λευταίο άγαμο παιδί συμπληρώνει τα είκοσι πέντε (25) χρόνια της ηλι¬ 
κίας του. 

β) Από την 1η του μήνα του επόμενου εκείνου του γάμου ή του θανά¬ 
του του τελευταίου άγαμου παιδιού. 

3. Η κατά τη διάταξη της παραγράφου 4 χορηγούμενη σύνταξη δια¬ 


κόπτεται από την 1η του επόμενου μήνα του θανάτου ή της αφάνειας ή 
της απώλειας της Ελληνικής Ιθαγένειας της δικαιούχου. 

Άρθρο 15 

Αναστολή. 

1. Η καταβολή του κατά τις παραγράφους 1 και 2 του άρθρου 63 
επιδόματος αναστέλλεται: 

α) Από τήν 1η του επόμενου μήνα εκείνου που το παιδί για το οποίο 
χορηγείται το επίδομα περιθάλπεται σε Ορφανοτροφείο ή άλλο Φιλαν¬ 
θρωπικό Ίδρυμα Δημόσιου ή Ιδιωτικού Δικαίου δωρεάν ή με δαπάνη 
του Δημοσίου ή Ασφαλιστικού Οργανισμού. 

β) Από την 1η του επόμενου μήνα εκείνου που το παιδί για το οποίο 
χορηγήθηκε το επίδομα απομακρύνθηκε από την Ελλάδα. 

2. Η καταβολή του κατά τις διατάξεις των παρ. 3 και 4 παροχών 
αναστέλλεται από την 1η του επόμενου μήνα εκείνου που το δικαιούχο 
πρόσωπο απομακρύνθηκε από την Ελλάδα. 

3. Οι παροχές των προηγουμένων παραγράφων που η καταβολή 
τους είχε ανασταλεί επαναχορηγούνται από την 1η του επόμενου μήνα 
εκείνου που έπαυσαν οι λόγοι αναστολής. 

4. Η αναστολή καταβολής των παροχών γνωστοποιείται στο δι¬ 
καιούχο έγγραφα και με απόδειξη. 

5. Απουσία του προσώπου του δικαιούχου ή του παιδιού για το οποίο 
χορηγείται επίδομα από την Ελλάδα για χρόνο λιγότερο του εξαμήνου 
δεν θεωρείται ως απομάκρυνση για την αναστολή του δικαιώματος. 

Επίσης δεν αναστέλλεται η καταβολή των παροχών του άρθρου 63 
του Ν. 1892/90 στις εξής περιπτώσεις απομάκρυνσης από την Ελλάδα 
ανεξάρτητα με την χρονική διάρκεια αυτής: 

α) Εάν η απουσία τους οφείλεται σε λόγους νοσηλείας σε θεραπευτή¬ 
ρια. 

β) Εάν ο δικαιούχος της παροχής ή το παιδί για το οποίο χορηγείται 
το επίδομα απασχολείται στην αλλοδαπή σε εργασία για λογαριασμό 
του Ελληνικού Δημοσίου ή Ελληνικού Ν.Π.Δ.Δ. ή Ελληνικής Τράπεζας 
ή Οργανισμού ή άλλων Ελληνικών Επιχειρήσεων οι οποίες εδρεύουν 
στην Ελλάδα ή ακολούθησε την οικογένειά του στο Εξωτερικό η οποία 
απουσιάζει για τους ανωτέρω λόγους, ή εάν η απουσία οφείλεται σε λό¬ 
γους σπουδών στην Αλλοδαπή. 

6. Η καταβολή των παροχών αναστέλλεται οσάκις περιέλθουν στην 
Υπηρεσία στοιχεία από τα οποία πιθανολογείται ότι χορηγήθηκαν πα¬ 
ράνομα, επίσης δε όταν εκκρεμεί ποινική ή πολιτική δίκη, η οποία έχει 
σχέση με το δικαίωμα των παροχών. 

Άρθρο 16 

Καταβολή των παροχών. 

1. Η καταβολή των παροχών ενεργείται ανά ημερολογιακό δίμηνο 
και στις αρχές του δεύτερου μέ)να του διμήνου. 

2. Η πληρωμή των παροχών ενεργείται από τα ΕΛ.ΤΑ. με ταχυδρο¬ 
μικές επιταγές ή με ειδικές αποδείξεις. 

Άρθρο 17 

.. Ανάκληση πράξεως χορήγησης παροχών. 

1. Κάθε πράξη του αρμόδιου κατά το άρθρο 3 της παρούσας απόφα¬ 
σης Οργάνου για αναγνώριση δικαιώματος σε παροχή του άρθρου 63 
του Ν. 1892/1990 υπόκειται σε ανάκληση, εφόσον κριθεί ότι κατά το 
χρόνο αναγνώρισης του δικαιώματος δεν υπήρχαν οι νόμιμες προϋποθέ¬ 
σεις. 

2. Η ανακλητική πράξη είναι έγγραφη, αιτιολογείται πλήρης και κοι¬ 
νοποιείται στον ενδιαφερόμενο, κατά τα οριζόμενα στο άρθρο 20 της πα¬ 
ρούσας απόφασης. 

Άρθρο 18 

Επιστροφή παροχών που καταβλήθηκαν αχρεωστήτως. 

1. Κάθε ποσό παροχής που καταβλήθηκε αχρεωστήτως και οφείλε¬ 
ται από τον λαβόντα, επιστρέφεται ή αναζητείται με απόφασή του αρμό¬ 
διου κατά το άρθρο 3 της απόφασης αυτής, Οργάνου. 

2. Ποσά που οφείλονται από αχρεωστήτως καταβληθείσες παροχές, 
μπορεί να συμψηφίζονται με οποιαδήποτε παροχή του ΟΓΑ προς του 
οφειλέτη του ποσού. 

Άρθρο 19 

Αναγγελία μεταβολών. 

1. Οι Ανταποκριτές του ΟΓΑ υποχρεοϋνται να παρακολουθούν και να 
αυαγγέλουν στη Διοίκηση του ΟΓΑ τις μεταβολές που έχουν σαν συνέ¬ 
πεια τη διακοπή, μείωση ή αναστολή επιδόματος ή ισόβιας σύνταξης. 

Άρθρο 20 

Επίδοση πράξεων και εγγράφων. 

Για την επίδοση των πράξεων και γενικά των εγγράφων που εκδίδο- 
νται κατά τη διαδικασία χορήγησης των παροχών του άρθρου 63 του Ν. 
1892/1990, εφαρμόζονται ανάλογα οι σχετικές διατάξεις του «Κανο¬ 
νισμού Χορηγήσεως Συντάξεων από τον ΟΓΑ», όπως κάθε φορά ισχύ¬ 
ουν. 

Άρθρο 21 

Αποζημίωση βοηθητικών περιφερειακών οργάνων. 

Τα κατά το άρθρο 4 της απόφασης αυτής βοηθητικά περιφερειακά 
όργανα δικαιούνται αποζημίωση, της οποίας το ποσό καθορίζεται με 
απόφαση του Διοικητικού Συμβουλίου του ΟΓΑ, που εγκρίνεται από 
τους Υπουργούς Υγείας, Πρόνοιας και Κοιν. Ασφαλίσεων και Οικονομι¬ 
κών. 

Άρθρο 22 

Το ποσό της αύξησης που θα προκύπτει από την αναπροσαρμογή του 
ημερομίσθιου του ανειδίκευτου εργάτη για ολόκληρο το χρόνο, θα κατα¬ 
βάλλεται αναδρομικά στους δικαιούχους μέσα στο πρώτο δίμηνο του 
επόμενου χρόνου. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 7 Φεβρουάριου 1991 

ΟΙ ΥΠΟΥΡΓΟΙ , 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΕΥΘΥΜΙΟΣ ΧΡΙΣΤΟΔΟΥΛΟΥ ΠΑΙΜ. ΔΕΛΗΜΗΤΣΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ, ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
- -♦-- 

Αριθ. Φ.6/Β3/34 ' ' (3) 

Αντικατάσταση μελών του Διοικητικού Συμβουλίου του ΔΙΚΑΤΣΑ. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 4 παρ. 5 του Ν. 741/77 «Περί συστάσεως Διαπανεπι- 
στημιακού Κέντρου Αναγνωρίσεως Τίτλων Σπουδών της Αλλοδαπής 
και ρυθμίσεις θεμάτων τινών αφορώντων εις τα Ανώτατα Εκπαιδευτικά 
Ιδρύματα» (ΦΕΚ 314/77 τ.Α'). 

2. Το άρθρο 78 του Ν. 1566/85 (ΦΕΚ 167/85 τ.Α'). 

3. Το άρθρο 28 παρ. 10 του Ν. 1824/88 «Ρύθμιση θεμάτων εκπαι¬ 
δευτικών και άλλες διατάξεις» (ΦΕΚ 296/88 τ.Α'). 

4. Την αριθμ. Φ.141.5/Β3/3339/24.9.90 υπουργική απόφαση 
(ΦΕΚ 658/17.10.90 τ.Β'), όπως τροποποιήθηκε με την αριθμ. 
Φ. 1415/Β3/5806/8.11.90 (ΦΕΚ 713/14.11.90 τ.Β') όμοια από¬ 
φαση. 

5. Την από 30.11.90 επιστολή του καθηγητή του Α.Π.Θ. Νικολάου 
Κατσαούνη. 

6. Την από 11.12.90 επιστολή παραίτησης του καθηγήτή του Γε¬ 
ωργικού Πανεπιστημίου Αθηνών Μπαλή Κων/ντίνου. 

7. Την αριθμ. 2871/30.4.90 (ΦΕΚ 296/90 τ.Β') απόφαση του 
Πρωθυπουργού και του Υπουργού Εθνικής Παιδείας και Θρησκευμά¬ 
των για τη μεταβίβαση δικαιώματος υπογραφής με εντολή Υπουργού 
στους Υφυπουργούς Καλλιόπη Μπουρδάρα και Βασ. Μπεκίρη, αποφα¬ 
σίζουμε: 

Ορίζουμε ως τακτικά μέλη του Διοικητικού Συμβουλίου του ΔΙΚΑ- 
ΤΣΑ: 


Α. Τον καθηγητή του Α.Π.Θ. Χρήστο Χειμωνά σε αντικατάσταση 
του Νικολάου Κατσαούνη, καθηγητή του ίδιου Πανεπιστημίου. 

Β. Τον καθηγητή του Α.Π.Θ. Χρήστο Ολύμπιο σε αντικατάσταση 
του καθηγητή του Γεωργικού Πανεπιστημίου Κων/ντίνου Μπαλή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Φεβρουάριου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
- 4 - —-— 

Αριθ. ΥΠΠ0/Α1Ο1Κ/ΑΙ/5942 , (4) 

Μεταφορά οργανικής θέσης του κλάδου ΔΕΙ Διοικητικού στην 12η 
Εφορεία Βυζαντινών Αρχαιοτήτων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 65 και 84 του Π. Δ/τος 941/77 «Περί 
Οργανισμού του ΥΠΠΟ». 

2. Τις αριθμ. 57309/11833/8.9.81, 59938/12405/18.9.81 
και 63253/18157/2.10.81 αποφάσεις του Υπουργείου Πολιτισμού 
με τις οποίες συστάθηκαν αυτοδίκαια οργανικές θέσεις, σύμφωνα με το 
άρθρο4τουΝ. 1189/81 «Περί τακτοποιήσεως υπαλλήλων του Υπουρ¬ 
γείου Πολιτισμού». 

3. Την αριθμ. 19632/26.3.82 (ΦΕΚ 155/Β'/8.4.82) απόφαση 
του Υπουργείου Πολιτισμού με την οποία συμπληρώθηκαν αποφάσεις 
σύστασης οργανικών θέσεων στο Υπουργείο Πολιτισμού. 

4. Την αριθμ. 51918/8833/21.8.79 υπουργική απόφαση (ΦΕΚ 
795/Β’/14.9.79), με την οποία κατανεμήθηκαν οι οργανικές θέσεις 
των κλάδων ΜΕ1 Διοικητικού και ΜΕ2 Δακτυλογράφων του Υπουρ¬ 
γείου Πολιτισμού. 

5. την αριθμ. 14680/31.3.86 (ΦΕΚ 288/Β’/24.4.86) υπουργική 
απόφαση με την οποία κατανεμήθηκαν οργανικές θέσεις των κλάδων 
ΜΕ1 Διοικητικού και ΜΕ2 Δακτυλογράφων του ΥΠΠΟ από την Κε¬ 
ντρική Υπηρεσία στις Περιφερειακές Υπηρεσίας του και 

6. Τις υπηρεσιακές ανάγκες, αποφασίζουμε: 

Α. Μεταφέρουμε μία (1) οργανική θέση του κλάδου ΔΕΙ Διοικητικού 
του Υπουργείου Πολιτισμού από την Κεντρική. Υπηρεσία αυτού, στην 
12η Εφορεία Βυζαντινών Αρχ/των (Καβάλα) του ίδιου Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

, .-♦ Ι' 

Αριθ. 72541/916/1990 (5) 

Έγκριση τροποποιημένου καταστατικού ΑΣΤΙΚΟΥ ΟΙΚΟΔΟΜΙΚΟΥ 

ΣΥΝΕΤΑΙΡΙΣΜΟΥ ΑΣΤΕΓΩΝ ΚΟΡΙΝΘΟΥ «Η ΣΤΕΓΗ» 

ΣΥΝ.ΠΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψή: 

1. Το Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδικό¬ 
τερα το άρθρο 42. 

2. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

3. Το με αρ. πρωτ. 14.4.1988 έγγραφο του Οικοδομικού Συνεταιρι¬ 
σμού (αρ. πρωτ. ΥΠΕΧΩΔΕ 31803/711/88), με το οποίο υπεβλή- 
θηκε τροποποιημένο το καταστατικό του ΑΣΤΙΚΟΥ ΟΙΚΟΔΟΜΙΚΟΥ 
ΣΥΝΕΤΑΙΡΙΣΜΟΥ ΑΣΤΕΓΩΝ ΚΟΡΙΝΘΟΥ «Η ΣΤΕΓΗ» ΣΥΝ.ΠΕ. 
συνοδευόμενο από όλα τα προβλεπόμενα από τις διατάξεις του Π.Δ. 
93/87 στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία ΑΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ ΑΣΤΕ¬ 
ΓΩΝ ΚΟΡΙΝΘΟΥ «Η ΣΤΕΓΗ» ΣΥΝ.ΠΕ. όπως διορθώθηκε από την 
Υπηρεσία, ο οποίος έχει: 

Έδρα: Δήμος Κορίνθου. 

Σκοπό: Εξασφάλιση κυρίας κατοικίας στα μέλη. 

Αριθμό μελών: 29. 

Αριθμό μεριδίων: 29. 

Μέγεθος της αρχικής συν/κής μερίδας: 5.000 δραχμές. 

Έκταση ευθύνης: μέχρι του ποσού της μερίδας. 

Αριθμό άρθρων του καταστατικού: 45. 

και η έκταση επί της οποίας προτίθεται να εκπληρώσει το σκοπό του 
ο Συνεταιρισμός βρίσκεται στη γεωγραφική θέση «ΣΧΟΙΝΙΑΣ» του Δή¬ 
μου Κορίνθου του Νομού Κορίνθου. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα προ- 
κύψει από τις προτάσεις των Γενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, η από την απόφαση Υπουργού Περιβάλ¬ 
λοντος Χωροταξίας και Δημοσίων Έργων περί «Οικιστικής καταλληλό¬ 
τητας» όπως αυτή προβλέπεται στο άρθρο 17 του παρ. 2 του Π.Δ. 93/ 
87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1990 

Ο ΥΠΟΥΡΓΟΣ 

ΣΤΕΦ. ΜΑΝΟΣ 
-+- 

Αριθ. 72265/896/90 (6) 

Έγκριση τροποποιημένου καταστατικού ΟΙΚΟΔΟΜΙΚΟΥ ΠΑΡΑΘΕ- 
ΡΙΣΤΙΚΟΥ ΣΥΝΕΤΑΙΡΙΣΜΟΥ ΖΩΓΡΑΦΟΥ ΣΥΝ.ΠΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1337/83 (ΦΕΚ 33Α/14.3.83) «Επέκταση των πολεοδο¬ 
μικών σχεδίων, οικιστική ανάπτυξη και σχετικές ρυθμίσεις» και ειδικό¬ 
τερα το άρθρο 42. 

2. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». . 

3. Το με αρ. πρωτ. 300/1988 έγγραφο του Οικοδομικού Συνεταιρι¬ 
σμού (αρ. πρωτ. ΥΠΕΧΩΔΕ 31194/679/88), με το οποίο υπεβλή- 
θηκε τροποποιημένο το καταστατικά του ΟΙΚΟΔΟΜΙΚΟΥ ΠΑΡΑΘΕ- 
ΡΙΣΤΙΚΟΥ ΣΥΝΕΤΑΙΡΙΣΜΟΥ ΖΩΓΡΑΦΟΥ ΣΥΝ.ΠΕ. συνοδευόμενο 
από όλα τα προβλεπόμενα από τις διατάξεις του Π.Δ. 93/87 στοιχεία, 
αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία ΟΙΚΟΔΟΜΙΚΟΣ ΠΑΡΑΘΕΡΙΣΤΙΚΟΣ ΣΥΝΕΤΑΙΡΙΣΜΟΣ 
ΖΩΓΡΑΦΟΥ ΣΥΝ.ΠΕ. όπως διορθώθηκε,από την Υπηρεσία, ο οποίος 
έχει: 

Έδρα: ο Δήμος Ζωγράφου Αττικής. 

Σκοπό: την εξασφάλιση παραθεριστικής κατοικίας στα μέλη. 

Αριθμό μελών: 106. 

Αριθμό μεριδίων: 106. 

Μέγεθος της αρχικής συν/κής μερίδας: 500 δραχμές. 

Έκταση ευθύνης: μέχρι του ποσού της εταιρικής μερίδας. 

Αριθμό άρθρων του καταστατικού: 45. 

και η έκταση επί της οποίας προτίθεται να εκπληρώσει το σκοπό του 
ο Συνεταιρισμός βρίσκεται στη γεωγραφική θέση «Σκουρτιζα» της περι¬ 
φέρειας Περαχώρας του Δήμου Λουτρακιού του Νομού Κορινθίας. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα προ- 
κύψει από τις προτάσεις των Γενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, η από την απόφαση Υπουργού Περιβάλ¬ 
λοντος Χωροταξίας και Δημοσίων Έργων περί «Οικιστικής καταλληλό¬ 
τητας» όπως αυτή προβλέπεται στο άρθρο 17 του παρ. 2 του Π.Δ. 93/ 
87. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Νοεμβρίου 1990 


0 ΥΠΟΥΡΓΟΣ 

ΣΤΕΦ. ΜΑΝΟΣ 


Αριθ. 482 


(Τ 


Έγκριση κυκλοφορίας ηλεκτρονικών ζυγών με την επωνυμία «ΒΙ- 
ΖΕΚΒΑ τύπου ΡΚΟ 6000». 


Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυβερνητικό 
Όργανα» (ΦΕΚ 137/τ.Α·/26.7.1985). 

2. Τις διατάξεις του Π.Δ. 397/88 «Οργανισμός του Υπουργείου 
Εμπορίου» (ΦΕΚ 185/τ.Α'/25.8.1988) του Π.Δ. 408/89 «Τροπο 
ποίηση και συμπλήρωση του Π.Δ. 397/88, κ.λ.π. (ΦΕΚ 174/τ.Α'/ 
16.6.1989) και Π.Δ. 228/90 (ΦΕΚ 85/Τ.Α//5.7.1990). 

3. Τις διατάξεις του Π.Δ. 524/78 «Περί Κωδικοποιήσεως ευ 
ενιαίον κείμενον των ισχυουσών διατάξεων των αναφερομένων εις τηι 
εισαγωγήν εν Ελλάδι του Διεθνούς Συστήματος μέτρων και Σταθμών». 

4. Το άρθρο 28 της Υπουργικής Απόφασης Φ3/2587/78 «Περί 
Κωδικοποιήσεως αποφάσεων επί των Μέτρων και Σταθμών (ΦΕΚ 70/ 
τ.Β'/26.1.79),\όπως τροποποιήθηκε με την Υ.Α. Β1/15073/86 
(ΦΕΚ 864/τ.Β'/4.12.86). 

5. Την Β3/994/8.1.1991 Απόφαση του Υπουργού Εμπορίου 
«Εξουσιοδότηση για υπογραφή εγγράφων κ.λ.π.». 

6. Την απόφαση 1.13- 13 106/88/26.8.1988 του Ομοσπονδια¬ 
κού φυσικοτεχνικού ιδρύματος ΡΤΒ. 

7. Την από 31.1.1991 αίτηση της εταιρείας «ΕΚΙΟΕΕ ΑΠΟΣΤΟ¬ 
ΛΟΥ» Α.Ε. (Θηβών 25, Πάροδος Δαυλείας Περιστέρι, 121 36 Αθήνα, 
αποφασίζουμε: 

1. Εγκρίνουμε την κυκλοφορία στην Ελλάδα των ηλεκτρονικών ζυ¬ 
γών με την επωνυμία ΒΙΖΕΚΒΑ τύπου ΡΚΟ 6000 με μέγιστη δυναμι¬ 
κότητα μέχρι και 15 Κ§ οι ζυγοί αυτοί κατασκευάζονται από το Γερμα¬ 
νικό Οίκο ΒίζβΓΒβΨειΊίε, ΨίΙΗεΙιη ΚτβιιΙ ΟηΒΗ & Οο ΚΟ (ΨίΟιεΙιτι- 
Κτβιιΐ-δίΓαΒε 41,7460. 

2. Τεχνικά χαρακτηριστικά του ζυγού: 


Μέγιστη δυναμικότητα Μβχ 
Αριθμός Υποδιαιρέσεων ή 
Αριθμός Υποδιαιρείσεων ως 
ζυγός διπλών υποδιαιρέσεων 
Ένδειξη τιμής ανά κιλό 
Θερμοκρασία λειτουργίας 
Κατηγορία ακρίβειας 


6Κ@ και 15Κ δ 
3000 
3000 

(για κάθε περιοχή ζύγισης) 
5 ψηφία 

- 10 0/ + 40 0 
III 


Στους παραπάνω ζυγούς χρησιμοποιούνται δυναμοκυψέλες του Οί¬ 
κου ΗοΙΙΐηβεΓ Β&1<4ννίη, ϋβπηδίβιΐΐ Τύπων, ΕΓ5/Η3/13Κ, ή 18Κ, 
ΕΡ5/Μ3/13Κ 6/3 ή 18Κ 15/6 (Για δύο περιοχές ζύγισης). 

Οι ζυγοί διαθέτουν δύο φωτεινές οθόνες, μία για τον καταναλωτή και 
μία για τον χειριστή, στις οποίες αναγράφονται ψηφιακά το βάρος σε 
Κ§, η τιμή μονάδας σε δρχ/Κ§ και η ολική αξία του εμπορεύματος σε 
δραχμές. 

3. Για την εξακρίβωση της ταυτότητας των ζυγών αυτών, στους 
ελέγχους που γίνονται από τα αρμόδια όργανα, πρέπει να αναγράφονται 
επ’ αυτού σε σημεία που να διακρίνονται καλά, οι ενδείξεις. 

α) Ο Οίκος κατασκευής του ζυγού, 

β) Ο τύπος του ζυγού, 

γ) Κατηγορία ακρίβειας III 

δ) Μέγιστη δυναμικότητα Μβχ 

ε) Υποδιαίρεση ο 

στ) Ελάχιστη δυναμικότητα Μϊη 

ζ) Μέγιστο Απόβαρο Τ 

η) Ο αριθμός εγκρίσεως κυκλοφορίας στην Ελλάδα ήτοι: Φ2-136/ 
72-1991 Υπουργείου Εμπορίου. ' 

Οι ζυγοί πρέπει να σφραγίζονται με ευθύνη του εισαγωγέα στα ση¬ 
μεία ρυθμίσεως της ακρίβειας τους. 

4. Η νομιμοποίηση της κυκλοφορίας του ζυγού γίνεται με την επι¬ 
κόλληση από την αρμόδια αρχή των σημάτων του αρχικού και περιοδι¬ 
κού ελέγχου σύμφωνα με τις ισχύουσες διατάξεις. 

5. Η έγκριση αυτή μπορεί να ανακληθεί με απόφασή μας, εφόσον δια- 

πιστωθεί από την Αρμόδια Αρχή, ότι δεν πληρούνται οι νόμιμες προϋπο¬ 
θέσεις και απαιτήσεις, ύστερα από αιτιολογημένη εισήγηση της Υπηρε¬ 
σίας μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 7 Φεβρουάριου 1991 

Με εντολή Υπουργού 
Ο διευθυντής 

I. ΚΑΠΟΝΙΚΟΛΟΣ 

-♦- 

Αριθ. ΕΣ 1117 ΤΤ ' (8) 

Υπαγωγή μόνιμου προσωπικού της Κοιν. Γωνιών Πεδ. στις διατάξεις 
Α' μέρους Ν. 1188/81. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

Με την ΕΣ 1117/91 απόφαση του Νομάρχη Ηρακλείου που εκδό- 
θηκε σύμφωνα με τις διατάξεις του άρθρου 3 του Ν. 1188/81 και 
ύστερα από γνωμοδοτήσεις του Κοινοτικού Συμβουλίου και του Υπηρε¬ 
σιακού Συμβουλίου του άρθρου 14τουΝ. 1586/86 υπήχθη στις διατά¬ 
ξεις του πρώτου μέρους του Κώδικα καταστάσεως Δημοτικών και Κοι¬ 
νοτικών Υπαλλήλων (Ν. 1188/81) το μόνιμο προσωπικό της Κοινότη¬ 
τας Γωνιών Πεδ. ήτοι: ένας Γραμματέας ειδικής περιορισμένης διαβαθ- 
μίσεως. Επειδή συντρέχουν όλες οι νόμιμες προϋποθέσεις. 

Ηράκλειο, 15 Ιανουάριου 1991 

Με εντολή Νομάρχη 
Ο Διευθυντής 
ΕΜΜ. ΔΡΑΚΑΚΗΣ 

—-♦- 

Αριθ. ΕΣ 1115 (9) 

Ψήφιση - τροποποίηση του Οργανισμού Εσωτερικής Υπηρεσίας της 
Κοινότητας Γαζιού. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεως του Κώδικος 
«Περί καταστάσεως προσωπικού Οργανισμών Τοπικής Αυτοδιοίκησης» 
όπως αντικαταστάθηκαν με τις όμοιες του άρθρ. 26 του Ν. 1832/89. 

β) Των άρθρων 1-4 και 9 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, νομικών Προσώπων δημοσίου δι¬ 
καίου και των Οργανισμών Τοπικής Αυτοδιοίκησης και άλλες διατά- 
ξεις». 

γ) Του ΠΔ 37α/1987 «Μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων νομι¬ 
κών προσώπων δημοσίου δικαίου και στους υπαλλήλους των Οργανι¬ 
σμών Τοπ. Αυτοδ/σης και προσαρμογή διατάξεων στις ρυθμίσεις του Ν. 
1586/1986». 

2. Τις 53560/59/6.8.1986 και 75643/16.1.1987 και 
4403/88 εγκυκλίους του Υπουργείου Εσωτερικών. 

3. Την 1901/1986 εξουσιοδοτική απόφαση της Νομαρχίας όπως 
τροποποιήθηκε μεταγενέστερα. 

4. Την 152/90 απόφαση του Κοινοτικού Συμβουλίου Γαζιού με την 
οποία ψηφίζεται - τροποποιείται ο Οργανισμός Εσωτερικής Υπηρεσίας 
της Κοινότητας. 

5. Τη γνωμοδότηση του Υπηρεσιακού Συμβουλίου του άρθρου 14 
παρ. 9 του Ν. 1586/1986 που διατυπώθηκε στο 9/14.12.90 πρα¬ 
κτικό (α/α θέματος 11). 

6. Όλα τα στοιχεία του οικείου Υπηρεσιακού φακέλου, αποφασί¬ 
ζουμε: 

Εγκρίνουμε την 152/90 απόφαση του Κοινοτικού Συμβουλίου Γα¬ 
ζιού με την οποία ψηφίζεται - τροποποιείται ο Οργανισμός Εσωτερικής 
Υπηρεσίας της Κοινότητας, όπως αναλυτικά αναφέρεται σ' αυτή, ώστε 
η τελική διάρθρωση και διαβάθμιση των Υπηρεσιών αυτής να έχει ως 
εξής: 

Συνιστάται αυτοτελές Γραφείο με τις εξής θέσεις: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΔΕ - ΚΛΑΔΟΣ ΔΕΙ ΔΙΟΙΚΗΤΙΚΩΝ 

Θέσεις δύο (2) με βαθμούς Γ-Α. 


ΚΑΤΗΓΟΡΙΑ ΔΕ - ΚΛΑΔΟΣ ΔΕ29 ΟΔΗΓΩΝ ΑΥΤΟΚΙΝΗ¬ 
ΤΩΝ 

θέση μία (1) με βαθμό Γ-Α. 

Β. ΘΕΣΕΙΣ ΤΕΧΝΙΚΟΥ ΥΓΕΙΟΝΟΜΙΚΟΥ ΚΑΙ ΓΕΩΠΟΝΙΚΟΥ 
ΠΡΟΣΩΠΙΚΟΥ 

ΚΑΤΗΓΟΡΙΑ ΥΕ - ΚΛΑΔΟΣ ΥΕ ΚΛΗΤΗΡΩΝ - ΘΥΡΩΡΩΝ - 
ΓΕΝΙΚΩΝ ΚΑΘΗΚΟΝΤΩΝ 
Θέση μία (1) κλητήρα με βαθμό Δ-Γ.. 

ΚΑΤΗΓΟΡΙΑ ΥΕ - ΚΛΑΔΟΣ ΥΕ16 ΠΡΟΣΩΠΙΚΟ ΚΑΘΑΡΙΟ¬ 
ΤΗΤΑΣ 

α. Θέσεις δύο (2) εργατών καθαριότητας με βαθμούς Δ-Γ. 
β. Θέση μία (1) εργάτη υδραυλικού με βαθμό Δ-Γ. 

Καθήκοντα Προϊσταμένου στο παραπάνω συνιστώμενο αυτοτελές 
γραφείο, θα εκτελεί υπάλληλος του Κλάδου ΔΕΙ Διοικητικών, που θα 
εκλέγεται σύμφωνα με τις διατάξεις του Ν. 1586/1986. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 18 Ιανουάριου 1991 

Με εντολή Νομάρχη 
Ο Διευθυντής 
ΕΜΜ. ΔΡΑΚΑΚΗΣ 

--♦- 

Αριθ . Ε 1244 (10) 

Σύσταση Ο.Ε.Υ. της Κοινότητας Διβαράτων Ν. Κεφαλληνίας. 

Η ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων: α) 162 του Δημοτικού και Κοινοτικού 
Κώδικα Π. Δ/γμα 323/1989, β) 12 του Ν. 1188/81 και γ) 15 του 
Ν. 1586/1986. 

2. Την αριθμ. 57/1990 απόφαση του Κοινοτικού Συμβουλίου Διβα- 
ράτων σχετικά με την σύσταση Οργανισμού Εσωτερικής Υπηρεσίας του. 

3. Την σύμφωνη γνωμοδότηση του υπηρεσιακού συμβουλίου του άρ¬ 
θρου 14 του Ν. 1586/1986 που διατυπώθηκε στο αριθμ. 5/ 

18.12.1990 πρακτικό συνεδρίασης αυτού. 

4. Την υπαγωγή της Κοινότητας Διβαράτων στις διατάξεις του Α' 
μέρους του Ν. 1188/1981 που εγκρίθηκε με την αριθμ. 12844/ 

15.10.1990 απόφαση της Νομαρχίας Κεφαλληνίας και δημοσιεύθηκε 
στο ΦΕΚ 696/90 (Τεύχος Β' Ν.Π.Δ.Δ.). 

5. Την οικονομική δυνατότητα της Κοινότητας Διβαράτων, αποφα¬ 
σίζουμε: 

Εγκρίνουμε την αριθμ. 57/1990 απόφαση του Κοινοτικού Συμβου¬ 
λίου Διβαράτων με την οποία ψηφίζεται ο Οργανισμός Εσωτερικής 
Υπηρεσίας της Κοινότητας αυτής ο οποίος θα εμφανίζει την κατωτέρω 
σύνθεση. 

/ Η οργανική θέση και διαβάθμιση του τακτικού προσωπικού της Κοι¬ 
νότητας Διβαράτων ορίζεται ως κατωτέρω:.. 

ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΔΕΙ ΔΙΟΙΚΗΤΙΚΟΥ 
Μία (1) θέση υπαλλήλου με βαθμό Γ-Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 29 Ιανουάριου 1991 

Η Νομάρχης 
ΑΝΝΑ ΣΑΒΒΙΔΟΥ 

--♦- . 

Αριθ. Ε 1245 (11) 

Σύσταση Ο.Ε.Υ. της Κοινότητας Σκάλας. 

Η ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων: α) 162 του Δημοτικού και Κοινοτικού 
Κώδικα Π. Δ/γμα 323/1989, β) 12 του Ν. 1188/81 και γ) 15 του 
Ν. 1586/1986. 

2. Την αριθμ. 87/1990 απόφαση του Κοινοτικού Συμβουλίου Σκά¬ 
λας σχετικά με την σύσταση Οργανισμού Εσωτερικής Υπηρεσίας του. 

3. Την σύμφωνη γνωμοδότηση του υπηρεσιακού συμβουλίου του άρ¬ 
θρου 14 του Ν. 1586/1986 που διατυπώθηκε στο αριθμ. 5/ 

18.12.1990 πρακτικό συνεδρίασης αυτού. 

4. Την υπαγωγή της Κοινότητας Σκάλας στις διατάξεις του Α' μέ¬ 
ρους του Ν. 1188/1981 που εγκρίθηκε με την αριθμ. 14559/ 
20.1.1988 απόφαση της Νομαρχίας Κεφαλληνίας και δημοσιεύθηκε 

στο αριθμ. 78/1988 ΦΕΚ τεύχος Β'. 

5. Την οικονομική δυνατότητα της Κοινότητας Σκάλας, αποφασί¬ 
ζουμε: 

Εγκρίνουμε την αριθμ. 87/1990 απόφαση του Κοινοτικού Συμβου¬ 
λίου Σκάλας με την οποία ψηφίζεται ο Οργανισμός Εσωτερικής Υπηρε¬ 
σίας της Κοινότητας αυτής ο οποίος θα εμφανίζει την κατωτέρω σύν¬ 
θεση. 

Η οργανική θέση και διαβάθμιση του τακτικού προσωπικού της Κοι¬ 
νότητας Σκάλας ορίζεται ως κατωτέρω: 

ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΔΕΙ ΔΙΟΙΚΗΤΙΚΟΥ 
Μίά (1) θέση υπαλλήλου με βαθμό Γ-Α. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αργοστόλι. 29 Ιανουάριου 1991 
Η Νομάρχης 
ΑΝΝΑ ΣΑΒΒΙΔΟΥ 

-♦- 

Αριθ. Ε 1250 (12) 

Σύσταση Ο.Ε.Υ. της Κοινότητας Αγίας Θέκλης. 

Η ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων: α) 162 του Δημοτικού και Κοινοτικού 
Κώδικα Π. Δ/γμα 323/1989, β) 12 του Ν. 1188/81 και γ) 15 του 
Ν. 1586/1986. 

2. Την αριθμ. 44/1990 απόφαση του Κοινοτικού Συμβουλίου Αγίας 
Θέκλης σχετικά με την σύσταση Οργανισμού Εσωτερικής Υπηρεσίας 
του. 

3. Την σύμφωνη γνωμοδότηση του υπηρεσιακού συμβουλίου του άρ¬ 
θρου 14 του Ν. 1586/1986 που διατυπώθηκε στο αριθμ. 5/ 

18.12.1990 πρακτικό συνεδρίασης αυτού. 

4. Την υπαγωγή της Κοινότητας Φισκάρδου στις διατάξεις του Α' 
μέρους του Ν. 1188/1981 που εγκρίθηκε με την αριθμ. 3538/ 

19.3.1990 και δημοσιεύθηκε στο αριθμ. 250/6.4.90 ΦΕΚ τεύχος Β'. 

5. Την οικονομική δυνατότητα της Κοινότητας Αγίας Θέκλης, απο¬ 
φασίζουμε: 

Εγκρίνουμε την αριθμ. 44/1990 απόφαση του Κοινοτικού Συμβου¬ 
λίου Αγίας θέκλης με την οποία ψηφίζεται ο* Οργανισμός Εσωτερικής 
Υπηρεσίας της Κοινότητας αυτής ο οποίος· θα εμφανίζει την κατωτέρω 
σύνθεση. 

Η οργανική θέση και διαβάθμιση του τακτικού προσωπικού της Κοι¬ 
νότητας ορίζεται ως κατωτέρω: 

ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΔΕΙ ΔΙΟΙΚΗΤΙΚΟΥ 
Μία (1) θέση υπαλλήλου με βαθμό Γ-Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 29 Ιανουάριου 1991 

Η Νομάρχης 
ΑΝΝΑ ΣΑΒΒΙΔΟΥ 

- ♦- 

Αριθ, 31778 (13) 

Συγχώνευση των Νομικών Προσώπων του Δήμου Περάματος: 1) 
Πνευμ. Κέντρο Περάματος, 2) Δημοτικής Φιλαρμονικής Περάματος 
σε ένα Νομικό Πρόσωπο Δημοσίου Δικαίου με την επωνυμία «Δημο¬ 
τικό Πολιτιστικό Κέντρο Περάματος». 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρ. 187 του Π.Δ. 323/89. 

2. Το ΦΕΚ/Α. 316/76 και το ΦΕΚ/Β/127/23.3.83 στα οποία 
δημοσιεύτηκαν οι συστάσεις αντίστοιχα των παρακάτω νομικών προ¬ 
σώπων δήμου:Περάματος με τις επωνυμίες «Πνευμ. Κέντρο Περάμα¬ 
τος» και «Δημοτική Φιλαρμονική Περάματος». 


3. Την αριθμ. 38/90 απόφαση του Δ.Σ. Περάματος που αφορά τη 
συγχώνευση των παραπάνω νομικών προσώπων του Δήμου, αποφασί¬ 
ζουμε: 

Συγχωνεύουμε τα νομικά πρόσωπα του Δήμου Περάματος με τις 
επωνυμίες 1) Πνευμ. Κέντρο Περάματος και 2) Δημοτική Φιλαρμονική 
Περάματος σε ένα νομικό πρόσωπο δημοσίου δικαίου με την επωνυμία 
«Δημοτικό Πολιτιστικό Κέντρο Περάματος». 

Σκοπός του συσταθησομένου με την άνω συγχώνευση νέου νομικού 
προσώπου θα είναι η κοινωνική, μορφωτική, πολιτιστική και μουσική 
ανάπτυξη και ψυχαγωγία των κατοίκων του Περάματος, όπως ο σκο¬ 
πός αυτός προκύπτει από τους σκοπούς των συγχωνευομένων νομικών 
προσώπων που περιγράφονται από τους αντίστοιχους κανονισμούς 
τους, όπως θα εξειδικευτεί περαιτέρω με τον κανονισμό λειτουργίας - 
διοίκησης και διαχείρισης του «Πολιτιστικού Κέντρου Περάματος». 

Το «Δημοτικό Πολιτιστ. Κέντρο Περάματος» θα διοικείται από εντε- 
καμελές Διοικητικό Συμβούλιο που θα απαρτίζεται από τον εκάστοτε 
Δήμαρχο Περάματος ως πρόεδρο ή τον αντιδήμαρχο που θα ορίζεται 
από το δήμαρχο, από πέντε δημοτικούς συμβούλους οι οποίοι θα ορίζο¬ 
νται από το Δημοτικό Συμβούλιο και από πέντε δημότες οι οποίοι θα 
ορίζονται επίσης από το Δημοτικό Συμβούλιο. 

Η θητεία του Διοικητικού Συμβουλίου θα είναι τετραετής και θα συ¬ 
μπίπτει ως προς την έναρξη και τη λήξη με τη θητεία του Δημοτικού 
Συμβουλίου. 

Οι πόροι του είναι: 

α) Ετήσια επιχ/ση του Δήμου Περάματος. 

β) Επιχ/σεις του δημοσίου ή άλλων κρατικών φορέων. 

γ) Έσοδα από εκδηλώσεις που θα πραγματοποιούνται στα πλαίσια 
των σκοπών του. 

δ) Εισφορές, δωρεές, συνδρομές, κληρονομιές, κληροδοσίες κ.λπ. 
από κάθε φυσικό ή νομικό πρόσωπο. 

Πρόσοδοι από την περιουσία του η οποία θα προέλθει από το ενεργη¬ 
τικό των δύο συγχωνευομένων νομικών προσώπων και με εφάπαξ 
επιχ/ση του συσταθησομένου «Δημοτικού Πολιτιστικού Κέντρου Περά¬ 
ματος» από το Δήμο ύψους 100.000 δρχ. 

Η οργάνωση, διοίκηση και διαχείριση και κάθε άλλο θέμα που αφορά 
τη λειτουργία του θα καθοριστούν από τον κανονισμό του ο οποίος θα 
καταρτιστεί σύμφωνα με τις διατάξεις της κείμενης νομοθεσίας. 

Έδρα του «Πολιτιστ. Κέντρου Περάματος» θα είναι το κτίριο του εκ 
των συγχωνευομένων δημοτικών νομικών προσώπων επί των οδών Νε¬ 
ωρίων και Φωκίωνος 3. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 18 Ιανουάριου 1991 

Ο Νομάρχης 
Π. ΓΥΦΤΟΥΛΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στο ΦΕΚ 795, τεύχος Β’, της 18.12.1990 (σελ. 9210) διορθώνε¬ 
ται ο αριθμός απόφασης του Υπουργού Προεδρίας της Κυβέρνησης αντί 
του λανθασμένου ΔΙΑΚ/Φ.6.11/44995 γράφεται το σωστό ΔΙΔΚ/ 
Φ6.11/43276. 

(Από το Υπουργείο Προεδρίοις της Κυβέρνησης) 

--♦- 


(15) 

Στην αριθ. 8110/23.3.1990 απόφαση του Νομάρχη Αθηνών, που 
δημοσιεύθηκε στο ΦΕΚ 234/6.4.1990 (τεύχος Β’), διορθώνεται η 
εσφαλμένη φράση «Μία (1) θέση κλάδου,ΥΕ15 Οικογενειακών βοηθών 
με βαθμούς Α-Γ» στο σωστό «Μία (1) θέση κλάδου ΥΕ15 Οικογενεια¬ 
κών βοηθών με βαθμούς Δ-Γ». 

(Από τη Νομαρχία Αθηνών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




